b'\n_START_ARTICLE_\nCiuperca piept\xc4\x83nu\xc8\x99ului\n_START_SECTION_\nIstoric\n_START_PARAGRAPH_\n\xc8\x98i acest soi a fost men\xc8\x9bionat de multe ori sub denumiri diferite. Aici cele mai importante: Specia a fost descris\xc4\x83 \xc8\x99i pictat\xc4\x83 pentru prima oar\xc4\x83 de Pierre Bulliard sub numele Agaricus lividus \xc3\xaen cartea sa Herbier de la France, volumul 8, din anul 1788. Dup\xc4\x83 ce Christian Hendrik Persoon  la redenumit \xc3\xaen Agaricus sinuatus (1801), micologul francez Lucien Qu\xc3\xa9let i-a dat trei \xc3\xaensemn\xc4\x83ri noi: Entoloma lividum (1872), Rhodophyllus lividus (1886) \xc8\x99i Rhodophyllus sinuatus (1888), pe c\xc3\xa2nd \xc3\xaentre timp, micologul german Paul Kummer  \xc3\xaei  da-se o denumire numai pu\xc8\x9bin luat\xc4\x83 \xc3\xaen seam\xc4\x83: Entoloma sinuatum (1871)._NEWLINE_Din mijlocul secolului al XX-lea, a fost folosit numele Rhodophyllus sinuatus dat de micologul german Rolf Singer \xc3\xaen anul 1951 \xc3\xaen toate c\xc4\x83r\xc8\x9bile de ciuperci. _NEWLINE_\xc3\x8en sf\xc3\xa2r\xc8\x99it micologul olandez Machiel Noordeloos (n. 1949) a propagat \xc3\xaen lucrarea sa Fungi Europaei din 1992, redenumirea \xc3\xaen numele aproape uitat dat anterior de Paul Kummer: Entoloma sinuatum care este valid p\xc3\xa2n\xc4\x83 ast\xc4\x83zi (situa\xc8\x9bia pe 11 octombrie 2014).\n_START_SECTION_\nToxicitate\n_START_PARAGRAPH_\nAceast\xc4\x83 ciuperc\xc4\x83 este cea mai toxic\xc4\x83 \xc8\x99i otr\xc4\x83vitoare din genul Entoloma, care poate provoca dup\xc4\x83 consum complica\xc8\x9bii gastrointestinale mortale, mai ales la copii \xc8\x99i persoane \xc3\xaen v\xc3\xa2rst\xc4\x83 care au un sistem imunitar al organismului mai sc\xc4\x83zut. Zece la sut\xc4\x83 din toate cazurile de otr\xc4\x83vire sunt cauzate de aceast\xc4\x83 ciuperc\xc4\x83. Se suspect\xc4\x83, c\xc4\x83 cauza intoxica\xc8\x9biei ar fi un glicovinil (C\xe2\x82\x84H\xe2\x82\x87NO\xe2\x82\x82), de asemenea sunt con\xc8\x9binute lectine fungide care duc \xc3\xaen mod specific la agregare de celule sanguine de grupa de s\xc3\xa2nge A. \xc8\x99i alcaloide. \xc3\x8en plus, acest soi con\xc8\x9bine cele mai mari concentr\xc4\x83ri de cupru, zinc, mercur \xc8\x99i arsen \xc3\xaen rela\xc8\x9bie cu alte specii._NEWLINE_Simptomele de ingestie \xc3\xaencep dup\xc4\x83 20 minute, dar deseori de abia dup\xc4\x83 4 ore de la ingerare. Principalele simptome pe care se observ\xc4\x83 la persoane care au consumat astfel de ciuperci sunt: st\xc4\x83ri de grea\xc8\x9b\xc4\x83 \xc8\x99i v\xc4\x83rs\xc4\x83turi, probleme acute \xc8\x99i severe la nivel gastrointestinal cu diaree, dureri mari de cap, dificult\xc4\x83\xc8\x9bi respiratorii, ame\xc8\x9beli si dureri de burt\xc4\x83.\n_START_SECTION_\nConfuzii\n_START_PARAGRAPH_\nBuretele poate fi confundat cu specii comestibile \xc8\x99i toxice acelui gen cum sunt \xc3\xaentre altele: Entoloma abortivum (comestibil), Entoloma clypeatum (comestibil) Entoloma excentricum (otr\xc4\x83vitor) sau Entoloma hiemale, dar \xc8\x99i cu bure\xc8\x9bi altor genuri, ca de exemplu Agaricus campestris (comestibil), Clitocybe nebularis (fiert comestibil), Clitopilus prunulus (comestibil), Hygrophorus russula (comestibil), Lepista glaucocana (comestibil),> Lepista personata, (comestibil) Russula citrina (comestibil) ), Tricholoma columbetta (comestibil), Tricholoma irinum sin. Lepista irina, (comestibil) sau Tricholoma pseudoalbum (necomestibil). _NEWLINE_De cele mai multe ori Entoloma sinuatum (ciuperca piept\xc4\x83nu\xc8\x99ului) este confundat\xc4\x83 cu savuroasa Calocybe gambosa (buretele de mai).'